Život bunky

Medzi základné životné procesy bunky patria príjem a výdaj látok a energie. Bunka prijíma potravu vo forme roztokov. Z bunky sa vylučujú odpadové látky z procesu premeny látok. Fotosyntéza prebieha ako zložitý proces v rastlinných bunkách obsahujúcich chlorofyl. Pri tomto deji sa energia spotrebuje. Dýchanie prebieha v mitochondriách, energia sa uvoľňuje. Pohyb bunky môže byť aktívny aj pasívny. Aktívny pohyb sa uskutočňuje pomocou panôžok, bičíka alebo bŕv. Pasívny pohyb vzniká pôsobením vody, vetra, gravitácie a pod. Rozmnožovanie súvisí s rastom a prenosom genetických informácií.